Ingrid Lorvik

Ingrid Lorvik (født 21. februar 1986) er en norsk landeveissyklist, vintertriatlet og motbakkeløper som sykler for CK Victoria.

Sykkelkarriere 
Lorvik deltok i landeveisrittet under VM i landeveissykling 2013, men kom aldri til mål ettersom hun ble tatt ut av rittet etter å ha mistet kontakt med hovedfeltet.

Under NM i landeveissykling 2014 på Eidsvoll tok Lorvik først NM-gull i lagtempo med Camilla Sørgjerd og Vibeke Dybwad for CK Victoria, før hun fem dager senere syklet inn til NM-bronse under fellesstarten, 25 sekunder bak lagvenninnen Camilla Sørgjerd og spurtslått av Cecilie Gotaas Johnsen.

Året etter, ble det NM-sølv i lagtempo med Vibeke Dybwad og Camilla Hornemann for CK Victoria i Brumunddal, og en ny NM-bronse i fellesstart, denne gangen 1.28 bak Miriam Bjørnsrud og Cecilie Gotaas Johnsen i Lillehammer.

Lorvik ble tatt ut til VM i landeveissykling 2015 i Richmond (Virginia), som hjelperytter for Norges kaptein, Emilie Moberg.

Referanser

Eksterne lenker 
 

Norske syklister
Norske triatleter
Norske motbakkeløpere
Norgesmestere i lagtempo
Personer fra Ringerike kommune
Fødsler i 1986
Kongepokalvinnere i sykkelsport